
Uznesenie 28T/85/2024 3 Okresný súd Lučenec samosudcom JUDr. Slavomírom Cimermanom v trestnej veci obvinený 1/ A. B., nar. XX. XX. XXXX vo B. C., trvale bytom D. E. XXX, F., adresa na doručovanie písomností D. XXX a spol., pre prečin porušovanie domovej slobody podľa § 194 ods. 1, 2 písm. c) Tr. zák., formou spolupáchateľstva podľa § 20 Tr. zák., konajúc o prijatí obžaloby, takto rozhodol: 28T/85/2024 2 Podľa § 241 ods.1 písm. j) Tr. por. súd prijíma obžalobu prokurátora Okresnej prokuratúry Veľký Krtíš č. Pv 247/24-6610-9 zo dňa 18. 10. 2024. odôvodnenie: 28T/85/2024 2 Dňa 23. 10. 2024 podala prokurátorka Okresnej prokuratúry Veľký Krtíš na obvinených X/XXXXX B., 2/ A. C., a 3/ G. H. obžalobu, ktorou ich viní, že skutkom vymedzeným v nej sa mali dopustiť trestnej činnosti tak, ako právne kvalifikuje obžaloba. Obvinený 1/ sa mal dopustiť prečinu porušovanie domovej slobody podľa § 194 ods. 1, 2 písm. c) Tr. zák., formou spolupáchateľstva podľa § 20 Tr. zák. Okresný súd Lučenec vydal dňa 12. 11. 2024 trestný rozkaz, ktorým uznal vinu obvinených a uložil im tresty. Obvinenému 1/ A. B. uložil trest odňatia slobody vo výmere 24 (dvadsaťštyri) mesiacov, výkon ktorého mu podmienečne odložil na skúšobnú dobu vo výmere 24 (dvadsaťštyri) mesiacov. Trestný rozkaz bol Okresnej prokuratúre Veľký Krtíš doručený 19. 11. 2024. Prokurátor Okresnej prokuratúry Veľký Krtíš podal dňa 20. 11.2024 proti trestnému rozkazu odpor, ktorý odôvodnil tým, že trest uložený obvinenému A. B. je neprimerane mierny.
Podľa § 241 ods. 1 písm. j) Tr. por., obžalobu podanú na súde pre prečin a zločin s výnimkou obzvlášť závažného zločinu za ktorý zákon ustanovuje trest odňatia slobody s dolnou hranicou trestnej sadzby najmenej 12 (dvanásť) rokov preskúma samosudca a podľa jej obsahu a obsahu spisu vydá trestný rozkaz a v prípade podania odporu bezodkladne rozhodne o prijatí obžaloby, v ktorom odôvodní nesplnenie podmienok pre postup podľa písm. f) a nariadi HP, určí jeho termín a rozsah dokazovania. Samosudca sa pri svojom rozhodovaní spravoval citovaným ustanovením trestného poriadku, keď podľa § 241 ods. 1 písm. f) Tr. por. možno obžalobu odmietnuť a vrátiť vec prokurátorovi, ak súd zistí závažné procesné chyby najmä porušenie práva na obhajobu, alebo ak zistí, že prokurátor nepredložil úplné spisy vrátane všetkých dôkazov zabezpečených v prípravnom konaní, že obžaloba nespĺňa náležitosti podľa § 235 alebo, že spolupracujúcej osobe boli poskytnuté nezákonné benefity. Vyšetrovanie bolo vedené na Okresnom riaditeľstve PZ vo Veľkom Krtíši, odbore kriminálnej polície, oddelenie vyšetrovania pod ČVS: ORP-109/1-VYS-VK-2024. Obv. 1/ A. B. bolo vznesené obvinenie dňa 15. 08. 2024. Sťažnosť proti tomuto uzneseniu obv. A. B. nepodal. Obv. A. B. bol zápisnične vypočutý dňa 18. 09. 2024. Z obsahu výsluchu sa potvrdzuje, že sa k trestnej činnosti priznal a jej spáchanie úprimne oľutoval. Z obsahu zápisnice sa potvrdzuje aj to, že bol poučený o práve zvoliť si obhajcu, ktoré právo nevyužil. V rámci vyšetrovania boli vykonávané dôkazy tak v prospech a neprospech obvineného. Obvinený bol vyrozumený o možnosti preštudovania vyšetrovacieho spisu dňa 30. 09. 2024, ktorého úkonu sa nezúčastnil. Prokurátor s podanou obžalobou pripojil kompletný vyšetrovací spis vrátane všetkých dôkazov zabezpečených v prípravnom konaní a keďže súd zároveň konštatuje, že podaná obžaloba má zákonné náležitosti podľa § 235 Tr. por. rozhodol o jej prijatí týmto uznesením. Poučenie: 28T/85/2024 2 Proti tomuto uzneseniu môže podať prokurátor a obvinený sťažnosť v lehote 3 pracovných dní od jeho oznámenia cestou tunajšieho súdu na Krajský súd v Banskej Bystrici. Sťažnosť má odkladný účinok.

